Jon Lyng

Jon Lyng (født 19. april 1945 i London, død 16. februar 2003 i Oslo) var en norsk advokat, forfatter og politiker (H).

Han tok juridisk embedseksamen i 1970, og fikk advokatbevilling i 1973 og møterett for Høyesterett i 1981. Lyng var forretnings- og prosedyreadvokat, og var særlig kjent som Arne Treholts forsvarer. Han var en av advokatene med flest saker for Høyesterett.

Jon Lyng var medlem av Oslo bystyre og formannskap 1984–1991, statssekretær for statsråd Wenche Frogn Sellæg i Justisdepartementet under Willoch-regjeringen 1985–1986 og leder i Oslo Høyre 1992–1996. Jon Lyng var sønn av tidligere statsminister John Lyng, og onkel til Arne Lyng, tingrettsdommer i Oslo.

I 2002 kom Lyng med boken Valgets kval, en politisk thriller.

Referanser

Eksterne lenker 
 

Norske advokater
Høyre-politikere i Oslo
Statssekretærer i Regjeringen Willoch
Norske forfattere